
ЕВРО-КИТАЙСКИ БИЗНЕС СРЕЩИ 2014
СЯМЪН, ДЗЯНСУ, ШАНХАЙ
05 септ. – 14 септ. 2014

Организатори: 

Правителството на провинция Дзянсу в Китай и Клуб за развитие на евро-китайското предприемачество ”MECЕС”

Партньор за България за регион Пловдив : 
Enterprise Europe Network – Център Пловдив

Участници: около 300 китайски фирми и 100 европейски фирми 
Дата на провеждане:  

05 септември 2014 заминаване за Китай – 14 септември 2014 връщане в София
ПРОГРАМА

ЕВРО-КИТАЙСКИ БИЗНЕС СРЕЩИ 2014

	05 септември 2014
	Отпътуване по маршрут София - Москва – Шанхай


	06 септември 2014 


	Пристигане в Шанхай и разходка по река Хуанхъ


	07 - 09 септември 2014
	Полет до Сямън. Участие в „CIFIT 2014″ – 18-ти Международен панаир за инвестиции и търговия, организиран от Министерството на търговията на Китай.
Туристическа обиколка и посещение на местни фирми.


	10 - 11 септември 2014
	Полет до Дзянсу. Участие в Евро-Китайски Бизнес Срещи Дзянсу 2014. Двустранни срещи с предприемачи от Провинция Дзянсу. 
Туристическа обиколка и посещение на местни фирми.


	12 - 14 септември 2014
	Заминаване от Дзянсу за Шанхай (с бърз влак или самолет). Посещение на стария град в Шанхай – Ююан и пазаруване по улица Нанкин.

Разглеждане на забележителности и пазаруване в Шанхай. Отпътуване към летище Шанхай с високоскоростен „маглев” влак.

Заминаване за България по маршрут Шанхай- Москва-София.



ЕВРО-КИТАЙСКИ БИЗНЕС СРЕЩИ 2014

СЯМЪН, ДЗЯНСУ
Място на провеждане на бизнес срещите:  
Град Сямън и Провинция Дзянсу
Целеви сектори: 

· технически съоръжения и авточасти

· железопътна промишленост

· производство на тежко оборудване

· производство на възобновяема енергия

· дърводобивна индустрия
· производство на селскостопанска техника
· внос и износ

· правни услуги

· счетоводство
· търговия и логистика 

· земеделие и храни
· екологично чисти продукти 

· информационни технологии

Бизнес срещите се организират по предварителен график на база на заявения интерес от участващите български фирми.

Европейски Информационен и Иновационен Център – Пловдив  ще предостави на всеки участник списък
 от китайски фирми, които ще участват в двустранните бизнес срещи. 

КАК ДА УЧАСТВАТ БЪЛГАРСКИТЕ ФИРМИ? 
Европейски Информационни и Иновационни Центрове – Пловдив и Сандански са партньори за България и организира: 

· Регистрацията за участие на българските фирми;

· Подготовка на предварителен график за провеждане на бизнес срещи с китайски фирми;

· Подаване на документи за виза за република Kитай, като таксата от 80 $ се поема от участника;

· Резервация на самолетни билети /при желание от страна на участника/;

· Координиране и предоставяне на допълнителна актуална информация по организационни въпроси, свързани с провеждане на бизнес срещите, пътуване до мястото на събитието и  участие;

· Съпровождане на фирмите по време на организираното пътуване и престоя в Китай;

УСЛОВИЯ ЗА УЧАСТИЕ
РАЗХОДИ ЗА ПРЕСТОЯ В КИТАЙ:
· 680  евро за 1 човек за целия престой ( при настаняване в двойна стая)

· 780  евро за 1 човек за целия престой (при настаняване  в единична стая)

ПАКЕТНАТА ЦЕНА ЗА ЦЕЛИЯ ПРЕСТОЙ ВКЛЮЧВА:
· Трансфер от летището в Шанхай до хотела;
· 7 нощувки в четири звезден хотел в Шанхай, Сямен и Дзянсу;
· Транспорт от Шанхай до Сямън (със самолет), Дзянсу (със самолет) и обратно до Шанхай (със самолет или бърз влак);
· Закуска, обяд и вечеря през всички дни от престоя в Китай;
· Осигурен превод от китайски на английски и руски език;
· Организиран график за двустранни бизнес срещи с предварително избрани китайски фирми;
· Визита на избрани фирми и транспорт до тях;
· Организиран транспорт за разглеждане на посочените в програмата забележителности;
· Входни такси за посочените в програмата забележителности; 

· Разглеждане на посочените в програмата забележителности с водач на групата от  Китай;
ТРАНСПОРТНИ РАЗХОДИ: 
1. САМОЛЕТЕН БИЛЕТ
 ЗА ПОЛЕТ ДО КИТАЙ И ОБРАТНО:

по маршрут: София – Москва – Шанхай; Шанхай – Москва – София; 

Цената на самолетния билет към 21 юли 2014 г. е 814 € (1591.30 лв).

Цената на самолетните билети се увеличава постоянно и е препоръчително да се закупят възможно най-скоро !!!

Заминаване за Китай:
05. 09. 2013

София (15:10 ч.) – Москва/Шереметиево (19:00 ч.) -
Москва/Шереметиево (21:30 ч.) – Шанхай(6.09.2013; 10:10 ч.)

Връщане от Китай:

14. 09. 2013

Шанхай (01:40 ч.) –  Москва/Шереметиево (07:20 ч.) -                                   
Москва/Шереметиево (10:00 ч.) – София (11:45 ч.)
2. Виза за Китайската Народна Република:  такса 80 щатски долара

Таксата за издаване на виза за Китайската Народна Република се заплаща допълнително от участниците. Подготовката на документи, подаването на заявления ще бъде извършено от организаторите без заплащане на допълнителни такси. 

!!!!!СРОК ЗА РЕГИСТРАЦИЯ: 05 август 2014 г.

За повече информация и регистрация:

Европейски Информационен и Иновационен Център – Пловдив към Enterprise Europe Network
4003 Пловдив, ул. Самара № 7; тел: 032 908998
e-mail: een@pcci.bg    /      www.pcci.bg
лице за контакт: Ангел Хронев – експерт към Enterprise Europe Network
Европейски Информационен и Иновационен Център – Сандански към Enterprise Europe Network
2800 Сандански; ул.”Скопие” №5; тел: 0746 30549; 
e-mail: office@bicc-sandanski.org  ; www.bicc-sandanski.org
лице за контакт: Пламен Тодоров – експерт към Enterprise Europe Network
Приложения: 

1. Програма

2. Регистрационна форма

3. Списък с фирмите от Китай, към които може  да заявите интерес за срещи
ДОПЪЛНИТЕЛНА ИНФОРМАЦИЯ
ШАНХАЙ

Шанхай (Shanghai) е една от провинциите на Китай или по-точно една от четирите градове-провинции. Разположен в източната част на огромната китайска република, на делтата на река Яндзъ, Шанхай се счита за най-големия град на територията на страната. Цели 18 450 000 души (възможно е дори да са повече) живеят в Шанхай на площ от 6 340 кв. км. Агломерацията на Шанхай бие по размери дори Пекин и Тяндзин. Самото име на китайския град се превежда буквално като „на морето”, а често наричат Шанхай и "Градът на изгряващото слънце".

Туристическата обиколка в Шанхай може да продължи с дни, дори и седмици. Сред забързания модерен темп на града паркът Тяншан е едно невероятно тихо, спокойно и приятно място, където може да избягате от градската шумотевица и глъчка. В центъра на парка има красиво езеро с мост над него, а навсякъде из този „спокоен оазис” на Шанхай може да видите улични певци и сомобитни танцови ансамбли, майки с деца, както и пенсионери, които играят на тукашния вариант на родната табла. 

В хипермодерния център на Шанхай се намира Пудон с неговите огромни небостъргачи. Тук имате възможност да се изкачите на кулата Джин Мао. Огромната сграда е с височина 340 метра, а посетителите й могат да се доберат догоре с модерен и бърз асансьор. Интериорът на кулата се отличава с лъскавия си и модерен дизайн. През специалните монтирани бинокли, които работят за минута, след като пуснете монета, можете да разгледате отвисоко всички отличителни места в Шанхай и като цяло да се насладите на спиращата дъха гледка към целия град. 

СЯМЕН

Крайбрежният метрополис на провинция Фудзиен се радва на икономически ренесанс. Въпреки че не е толкова популярен колкото Шанхай или Хонг Конг, градът определено има космополитното излъчване на останалите големи китайски градове. Страхотната инфраструктура, многото паркове, пазари и пешеходни зони превръщат Сямен в един от най-оживените градове в Китай. Ако сте любител на интензивния нощен живот, това е градът за вас.

Местният разговорен език е „амой”. Този диалект е широко използван в южните райони на провинция Фудзиен, макар че няма официален статус и официалният говорим език е мандарин. Сямен е известен с музиката си, филхармоничния си оркестър, „gezi” операта и празненствата в чест на храмовете. 

През 2006, Сямен е обявен за вторият китайски град, който е най-добър за живеене, а през 2011 г. е обявен за най-романтичният град в Китай.
ПРОВИНЦИЯ ДЗЯНСУ

Провинция Дзянсу е една от най-развитите китайски провинции, разположена на източното крайбрежие, граничеща със Шанхай с площ от 100 км2  и население от 77 милиона. В последните седем години провинцията заема  водещо място по привлечени преки чуждестранни инвестиции. Освен производствен център, провинцията е център за предоставяне на различни услуги (финанси, застраховане, аутсорсинг, логистика) и научноизследователска и развойна дейност. В момента приоритетно се развиват високите технологии, новите енергии и материали, биотехнологии и фармация, енергийна ефективности и ИКТ. Частният сектор се развива с ускорени темпове и има капацитет за навлизане на международния пазар,  успоредно с големите държавни предприятия.   
� Детайлна програма за цялостния престой в Китай е приложена в отделен файл


� Моля, вижте приложения списък с китайски фирми, които ще участват в двустранните бизнес срещи.





� Заплаща се допълнително от участника

